**Comunicat de presă**

20 octombrie 2021

**BMW i Ventures anunţă investiţii în compania start-up de baterii Our Next Energy**

**Bucureşti/Mountain View.** BMW i Ventures a anunţat o investiţie în Our Next Energy Inc. (ONE), o companie de soluţii de stocare a energiei, având sediul în Michigan, care lucrează pentru a dezvolta baterii cu capacitate mai mare şi cu costuri mai mici pentru automobilele electrice.

"Our Next Energy lucrează pentru a reinventa fundamental bateria, concentrându-se în acelaşi timp pe dezvoltare durabilă, siguranţă şi costuri; trei factori-cheie care vor ajuta la accelerarea dezvoltării şi adoptării automobilelor electrice cu baterii", a declarat Baris Guzel, partener la BMW i Ventures. "Suntem convinşi că Our Next Energy are potenţialul de a transforma cu adevărat spaţiul şi suntem extrem de încântaţi să ne alăturăm călătoriei lor."

ONE a demonstrat două tehnologii brevetate - prima, numită "Aries" , foloseşte chimia fosfatului de fier de litiu (LFP) într-o celulă structurală avansată, ajungând la rapoarte foarte mari de celule per pachet şi densitatea crescută a energiei la nivel de sistem. Acest lucru are ca rezultat o creştere a capacităţii bateriilor şi o scădere a costurilor, eliminând în acelaşi timp chimia pe bază de nichel şi cobalt. A doua baterie, denumită "Gemini", foloseşte sistemul de gestionare a energiei patentat de ONE şi o arhitectură duală.

"BMW i Ventures are o experienţă dovedită în colaborarea cu succes cu companii start-up cu tehnologii de vârf pentru a modela mobilitatea viitoare", a declarat Mujeeb Ijaz, director executiv şi fondator al Our Next Energy. "Suntem încântaţi să colaborăm cu Baris şi echipa lui în timp ce lucrăm pentru a demonstra tehnologiile noastre de bază."

Our Next Energy va folosi investiţia pentru a scala producţia primelor sale produse.

**Despre BMW i Ventures**

BMW i Ventures este fondul de investiţii al BMW, care investeşte cu succes bani şi resurse în companii start-up din domeniile transportului, producţiei, lanţului de aprovizionare şi dezvoltării durabile. Fondul a făcut numeroase investiţii de succes de-a lungul anilor în companii precum Autofi, Chargepoint, Graphcore, Urgent.ly, Proterra, PureCycle, Recogni, Solid Power, Tekion, Turntide, Xometry şi Zum. BMW i Ventures investeşte în toate etapele, de la bază până la companii în creştere, cu accent pe Series A/B.

**Despre Our Next Energy**

Next Energy Inc. (ONE) este un dezvoltator din Michigan de soluţii inovatoare de stocare a energiei, cu viziunea de a extinde rapid accesul lumii la energie durabilă. Fondată în 2020 de Mujeeb Ijaz, un inginer de sisteme pe baterii cu mai mult de 30 de ani de experienţă, ONE şi echipa sa de ingineri cu experienţă în baterii se concentrează pe chimia mai sigură a bateriilor, care utilizează cele mai durabile materii prime, creând în acelaşi timp un lanţ de aprovizionare fiabil, cu costuri reduse şi fără conflicte. Pentru mai multe detalii accesaţi one.ai.

Pentru informaţii suplimentare, vă rugăm contactaţi:

**BMW Group România**

**Alexandru Şeremet**

Tel.: +40-726-266-224

E-mail: [alexandru.seremet@bmwgroup.com](mailto:alexandru.seremet@bmwgroup.com)

**BMW Group**

Datorită celor patru mărci ale sale - BMW, MINI, Rolls-Royce şi BMW Motorrad -, BMW Group este liderul mondial al constructorilor premium de automobile şi motociclete şi oferă servicii financiare şi de mobilitate premium. Reţeaua de producţie a BMW Group cuprinde 31 de facilităţi de producţie şi asamblare în 15 ţări; compania are o reţea globală de vânzări în peste 140 de ţări.

În 2020, BMW Group a vândut, la nivel mondial, peste 2,3 milioane de automobile şi peste 169.000 de motociclete. În anul fiscal 2020, profitul brut a fost de 5,222 miliarde de euro, iar veniturile au fost de 98,990 miliarde de euro. La 31 decembrie 2020, BMW Group dispunea de o forţă de muncă de 120.726 de angajaţi.

Dintotdeauna, succesul BMW Group s-a bazat pe gândirea pe termen lung şi pe acţiunea responsabilă. Compania stabileşte traseul pentru viitor încă dintr-o fază incipientă şi în mod constant face ca dezvoltarea sustenabilă şi gestiunea eficientă a resurselor să fie o piesă centrală a direcţiei sale strategice, de la lanţul de aprovizionare, trecând prin producţie, până la finalul fazei de utilizare a tuturor produselor sale.

[www.bmwgroup.com](http://www.bmwgroup.com); [www.bmw.ro](http://www.bmw.ro)

Facebook: <http://www.facebook.com/BMW.Romania>

Twitter: <http://twitter.com/bmwromania>

YouTube: <http://www.youtube.com/bmwgroupromania>

Instagram: <http://www.instagram.com/bmwromania>

LinkedIn: <https://www.linkedin.com/company/bmwromania>

Site de presă: [press.bmwgroup.com/romania](https://press.bmwgroup.com/romania)